**João Duarte**, nado en Lisboa en 1952, é un escultor e deseñador de moedas e medallas portugués.

Traxectoria
-----------

João Duarte ingresou en 1973 na Escola Superior de Belas Artes de Lisboa (posteriormente integrada na Universidade de Lisboa). En 1975 interrompeu os seus estudos para cumprir o servizo militar en Cabinda, Angola, onde tamén completou o *Curso Geral dos Liceus*. Ao seu regreso a Lisboa, en 1976 continuou coa súa formación e en 1978 acadou a súa licenciatura en Artes Plásticas, na especialidade de Escultura.

No curso 1978-1979 comezou a súa actividade docente en diversos niveis educativos, ata que en 1995 accedeu a un posto como profesor agregado na Facultade de Belas Artes da Universidade de Lisboa, onde ademais creou o Centro de Investigación e de Estudos *Volte Face* de Medalla Contemporánea.

O 31 de xaneiro de 2012 xubilouse da súa dedicación á universidade e o ano seguinte publicou un libro compilatorio da súa traxectoria, titulado *João Duarte 30 Anos de Medalha e Moedas*, e editado pola Imprensa Nacional-Casa da Moeda. Así mesmo, en 2018 foi o organizador dunha mostra sobre a súa actividade artística, titulada *Escultor João Duarte - o ateliê. 40 anos de carreira*, na galería do Movemento Arte Contemporánea, en Lisboa.

Entre outras entidades de carácter asociativo e académico, João Duarte é membro da Federación Internacional da Medalla de Arte (FIDEM) desde 1990. En 1998 foi elixido membro correspondente e en 2009 membro efectivo da Academia Nacional de Belas Artes de Lisboa, onde a partir de 2012 pasou a ocupar o cargo de secretario xeral.

Recoñecementos
--------------

* (2001): Medalla ao Mérito Cultural, Cámara Municipal do Seixal.
* (2011): Premio Sanford Saltus de Medalla, da *American Numismatic Society*.

Obra
----

Moeda de 200 escudos de 1995 conmemorativa do 50 aniversario das Nacións Unidas. O reverso é obra de **João Duarte**.
Como artista, a súa obra céntrase na escultura, tanto en pequenos formatos como grandes obras con carácter monumental, así como no deseño e o gravado de medallas artísticas e de moedas conmemorativas cuñadas pola Imprensa Nacional Casa da Moeda.

Duarte realizou dezenas de exposicións colectivas de escultura e medallística tanto en Portugal como noutros países, sinaladamente en España, os Estados Unidos, Alemaña, Xapón, Bélxica, os Países Baixos, Hungría, o Reino Unido, Finlandia e Suíza.

Como deseñador de moedas, cómpre salientar as moedas bimetálicas de 100 escudos dedicada á FAO (1995) e de 200 escudos comemorativa dos 50 anos da ONU (1995), así como diversas moedas conmemorativas, algunhas en ouro e en prata, co seu valor facial en euros.

* Moeda de 100 escudos (1995) conmemorativa da FAO. Reverso: João Duarte.Moeda de 100 escudos (1995) conmemorativa da FAO. Reverso: **João Duarte**.
* Monumento de homenaxe ao Peirao da Jorna, en Vila Franca de Xira, obra de João Duarte.Monumento de homenaxe ao Peirao da Jorna, en Vila Franca de Xira, obra de **João Duarte**.
* Detalle do monumento anterior.Detalle do monumento anterior.

Notas
-----

1. 1 2 3 4 5 6  "Sobre o Autor". *Escultorjoaoduarte.com*
2. ↑  Duarte, J. (2013). *João Duarte 30 Anos de Medalha e Moedas / 30 Years Medals and Coins*. Imprensa Nacional Casa da Moeda, Lisboa. ISBN 978-9722720380
3. 1 2 3  "Escultor João Duarte comemora 40 anos de carreira com exposição e livro Arquivado 01 de febreiro de 2022 en Wayback Machine.". En *Diário de Notícias*. 3 de abril de 2018.
4. ↑  "Recipients of the Saltus Medal Award". *American Numismatic Society*.
5. ↑  "200 Escudos United Nations". *Numista.com*.
6. ↑  "Moeda". *Escultorjoaoduarte.com*
7. ↑  "100 Escudos FAO". *Numista.com*.

|  |  |
| --- | --- |
| Control de autoridades | 
* Wd: Q16880042
* WorldCat
* VIAF: 57696022
* GND: 129586412
* PTBNP: 1724882
* SUDOC: 237182327

 |